**SUMMEGRUPPEARBEJDE: I skal ikke notere, men blot gennemgå og diskutere:**

1. **Forklar nedenstående skema, og diskuter den i gruppen: Hvad går den ud på:**

Man kan samlet sige, at undervisningen bør skabe betingelser for, at eleverne:

1. kan lære helt grundlæggende kvalifikationer,
2. at de kan eksperimentere med dem på forskellige områder og dermed styrke deres kompetencer i at bruge dem, og
3. at de endelig bliver i stand til kritisk at iagttage præmisserne for den viden, de selv og andre benytter sig af, således at der kan opstå muligheder for omlæring, når det er nødvendigt.

| **LÆRINGSFORMER** | **VIDENSFORMER** | **UNDERVISNINGSFORMER** |
| --- | --- | --- |
| Operant betingning  Klassisk betingning  Imitation | Kvalifikationer | Lærerstyret undervisning, udenadslære |
| Assimilation | Kompetencer | Projektarbejde  Udforskende og erfaringsorienterede læreprocesser |
| Akkommodation | Kreativitet | Selvstændige arbejdsformer  Fokus på fortolkning  Tværfaglige og tværkulturelle møder  "Fremmedhed", overraskelser og konfrontation med egne vaner og dogmer |

**Ill. 13.9**

Sammenhængen mellem læring, viden og undervisning. Visse undervisningsformer vil typisk stimulere visse former for viden, men man kan aldrig forudsige, hvad den enkelte elev vil få ud af undervisningen.

Kilde: Qvortrup, Lars: Det vidende samfund. Unge pædagoger, 2004.

1. **Diskuter nedenstående i gruppen: Hvad synes I:**

**SPØRGSMÅL TIL UNDERVISNINGSFORMER**DEL

* Hvorfor er fakta- og færdighedsviden så vigtig?
* Tænk tilbage i tiden til episoder, hvor I pludselig har forstået en ting på en helt ny måde, og hvor I er blevet nødt til at opgive nogle gamle forståelsesmønstre.
* Diskutér, hvad I forstår ved kreativitet.
* Hvor mange forskellige undervisnings- og arbejdsformer benytter skolen/lærerne sig af? Prøv at notere dem ned.
* Diskutér, hvad de forskellige undervisnings- og arbejdsformer giver jer rent fagligt.

1. **Hvad menes der med:**

**Zonen for den nærmeste udvikling**DEL

* Vygotsky har et begreb, han kalder *den nærmeste udviklingszone*. Med det beskriver han den forskel eller afstand, der består mellem det, et menneske kan alene, og det vedkommende kan med hjælp fra en mere kyndig eller erfaren person. Det niveau, man kan løse en opgave på, når man er alene, kaldes *den aktuelle udviklingszone*, mens det niveau, man kan nå med hjælp fra andre, netop kaldes den nærmeste udviklingszone. For læreren bliver det vigtigt at tilpasse undervisningen, så de udfordringer og krav barnets stilles overfor ligger inden for barnets nærmeste udviklingszone.

1. **Diskuter nedenstående – hvad går det ud på:**

# Mesterlære DEL

* Et sted, hvor instruktion fra en erfaren til en nybegynder er i centrum, er i den såkaldte mesterlære, som i modsætning til den almindelige skolebaserede undervisning er kendetegnet ved, at selve læringssituationen og anvendelsen af det, man lærer, er tæt forbundet. Man lærer ikke om en kommende praksis, som man gør i den skolebaserede undervisning, men man lærer direkte gennem praksis. Mesterlæren er traditionelt knyttet til håndværkeruddannelserne (murer, tømrer, frisør m.m.) eller erhvervsuddannelserne, som de hedder i dag, og har sine rødder helt tilbage i den middelalderlige laugstradition, hvor lærlingen blev oplært direkte på mesters værksted ved at følge en svend eller mester selv. I

**5. Snak om nedenstående 4 punkter. Hvad går motivationsfaktorer ud på:**

**Motivationsprocesser:**

Nært knyttet til nysgerrigheden er ifølge den moderne spædbarnsforskning også det, man kunne kalde behovet for at mestre færdigheder (kompetence-motivation)

En anden vigtig indre motivationsfaktor, der dog ofte kan være svær at adskille fra nysgerrighed, er interesse. Vi ved alle af erfaring, at interesse er en helt grundlæggende motivationsfaktor.

En tredje indre motivationsfaktor af betydning for læring er vores selvtillid. Den er blevet undersøgt inden for den sociale indlæringsteori af Albert Bandura.

Endelig kan vi også tale om, at mennesker har et grundlæggende behov for anerkendelse fra andre mennesker, som i sig selv er motiverende for vores ønske om at lære noget.

***Tilslut: Gem dokumentet under vores mappe: Kognitiv psykologi***